BCP ปิดซ่อมบำรุงโรงกลั่นช่วง 15 ก.พ.-25 มี.ค.64 ยันน้ำมันสำรองเพียงพอ
BCP ปิดซ่อมบำรุงโรงกลั่นช่วง 15 ก.พ.-25 มี.ค.64 ยันน้ำมันสำรองเพียงพอ
8 ธ.ค. 2563

บริษัท บางจาก คอร์ปอเรชั่น จำกัด (มหาชน) หรือ BCP เปิดเผยว่า ตามที่บริษัทมีแผนหยุดการเดินเครื่องหน่วยกลั่นน้ำมันดิบ และหน่วยประกอบอื่นๆ เพื่อตรวจซ่อมบำรุงรักษาครั้งใหญ่ตามวาระ(Major Turnaround) นั้น
ในการนี้บริษัทฯจึงใคร่ขอแจ้งกำหนดหยุดการเดินเครื่องหน่วยกลั่นน้ำมันดิบและหน่วยประกอบอื่นๆโดยมีระยะเวลา 39 วัน นับตั้งแต่วันที่ 15 กุมภาพันธ์-25 มีนาคม 2564
ทั้งนี้บริษัทได้มีมาตรการรองรับแผนการหยุดเดินเครื่องหน่วยกลั่นน้ำมันดิบไว้แล้ว โดยการเก็บสำรองน้ำมันสำเร็จรูปล่วงหน้า รวมทั้งจัดหาน้ำมันสำเร็จรูปเพิ่มเติมด้วยส่วนหนึ่ง เพื่อให้มั่นใจได้ว่ามีน้ำมันสำเร็จรูปเพียงพอต่อความต้องการของลูกค้าของบริษัทฯ และมีปริมาณน้ำมันเชื้อเพลิงสำรองตามที่กฎหมายกำหนด